o — 
ANHANG. 
Freie Fassung der Hs. Harley 527 (— h). 
Li pere sun fiz chastiout, 
Sen e saver li enseinout: 
"Betis, dist 15a mei entent; 
Ne lessez pas coler au vent 
Ceo ke tun pere te dirat. 
Si ben le entendes, il te vaudrat. 
Beu fiz, entend sen e saver 
Ke mult meuz vaut ke nul aver, 
Kar quant tun aver te faudrat, 
Tun sen, si le as, te vaudrat 
Par quei en tere ben garras, 
Jammes esgarré ne i seras. 
Beu fiz, gardez tei tut en avant 
Ke crenges Deu le tutpoaunt. 
De tuz savers ce est le premer: 
Le veir Deu crendre e amer... 
En tere averas ben a plente, 
Jammes ne i seras esgarreé. 
Amur de Deu e sun servise 
Gard ke seit ta marchaundise . . . 
Si tu creins Deu, e tei crendrunt 
Tute les choses de ce mund; 
Si tu ne le creins, aylurs creyndras 
Tute le ren ke tu veras. 
Uncore te di e defent 
Ke tu ne eimes Deu feytement... 
Pas ne serreies par-tant quites, 
Kar tu serreies ypocrites. 
Ypocrites defors est bel, 
De l'aignel ad vestu la pel; 
Mes dedenz est lu ravissaunt, 
De Deu amer fet un semblant. 
A mouster vet mut volenters, 
Dehors est seint, dedenz mut fers: 
llokes fet ses ureysuns, 
Suvent se kuche a genuls 
E vet sun piz mut debataunt, 
Sun mal ne lesse tant ne quaunt; 
Dunc est sun quer de Deu mut loien, 
E Deu le faudrat a bosoin ... 
Beu fiz, pur Deu te prie le veir, 
De la furmie pren saveir, 
N:o 4, 
Ke en esté vet purchaeaunt 
Dunt pusse vivere en avaunt. 
Udivesce nent ne amés 
A labour eyms tuz nés (!). 
Mes gard ke ne seit plus veilaunt 
Le coc de tei, jo te cumaunt, 
Ke s'eveile a l'enjurnaunt 
E vet sa garisun queraunt. 
Tut ausi quant vent au journer, 
Dunc ne dei pas reposer, 
Au muster t'en deis dunc aler, 
Deus aürer e prier, 
Ke il te defende a ice jur 
De peché par sa graund docur. 
Si le coc leve einz de tei, 
Graunt vilté vus ert si cum jeo crei; 
Dunc ert le coc, cumant ke seit, 
Avaunt de tei en un endreit. 
Beu fiz, pren garde de le chen: 
Ne ublie pas ke le fet ben. 
Si acuns par ben regardé te eit 
E tu ublies sun benfet, 
Dunc averat plus en cele guise 
Le chen ke tu de franchise... 
Pur ce pensez de le graunt honur 
Ke fet te ad tun Creatur, 
A sa semblance te criat, 
Sen e saver te abaundonat, 
E pur tei cheitif trere a sei 
Mort suffri en croiz pur tei, 
Si li umblies en sun ben: 
Dunc estes peür ke le chen. 
Beau fiz, ta launge deis garder, 
Ne deis pas dire tun penser, 
Einz ke tu as entendu 
Si meuz seit dit ke retenu. 
Silence tei cuvent aver, 
Deske tens seit de parler; 
E de autre part janglerie 
Sout estre signe de folie. 
Purvei ta parole en avaunt, 
En tun quer le va turnaunt; 
